Document ID: 32007R1477

UREDBA KOMISIJE (ES) št. 1477/2007
z dne 13. decembra 2007
o spremembi Uredbe (ES) št. 622/2003 o določitvi ukrepov za izvajanje skupnih osnovnih standardov za varnost letalstva
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 2320/2002 z dne 16. decembra 2002 o določitvi skupnih pravil na področju varnosti civilnega letalstva (1) in zlasti člena 4(2) Uredbe,
ob upoštevanju naslednjega:
(1)
Na podlagi Uredbe (ES) št. 2320/2002 mora Komisija po potrebi sprejeti ukrepe za izvajanje skupnih osnovnih standardov za varnost letalstva po vsej Skupnosti. Uredba Komisije (ES) št. 622/2003 z dne 4. aprila 2003 o določitvi ukrepov za izvajanje skupnih osnovnih standardov za varnost letalstva (2) je bila prvi akt, ki določa take ukrepe.
(2)
Ukrepi, predvideni z Uredbo (ES) št. 622/2003 o omejevanju tekočin, ki jih imajo s seboj potniki na letih iz tretjih držav in pri prestopu na letališčih Skupnosti, se pregledajo glede na tehnični napredek, operativne posledice na letališčih in vpliv na potnike.
(3)
Takšen pregled je pokazal, da zaradi omejitev tekočin, ki jih imajo s seboj potniki na letih iz tretjih držav in pri prestopu na letališčih Skupnosti, nastajajo na teh letališčih nekatere operativne težave, zadevnim potnikom pa omejitve tekočin povzročajo neprijetnosti.
(4)
Komisija je zlasti preverila nekatere varnostne standarde na enem letališču v tretji državi in ugotovila, da so zadovoljivi ter da država dobro sodeluje s Skupnostjo in njenimi državami članicami. Komisija se je na podlagi tega odločila, da bo sprejela ukrepe za zmanjšanje zgoraj navedenih problemov v primeru, ko imajo potniki s seboj tekočine, ki so jih pridobili na navedenem letališču.
(5)
Uredbo (ES) št. 622/2003 je zato treba ustrezno spremeniti.
(6)
Ukrepi iz te uredbe ne spadajo med ukrepe, ki so v skladu s členom 8(1) Uredbe (ES) št. 2320/2002 tajni in se ne objavijo.
(7)
Ukrepi, predvideni s to uredbo, so v skladu z mnenjem Odbora za varnost civilnega letalstva -
SPREJELA NASLEDNJO UREDBO:
Člen 1
Priloga k Uredbi (ES) št. 622/2003 se spremeni, kot je določeno v Prilogi k tej uredbi.
Glede zaupne narave te priloge se ne uporablja člen 3 navedene Uredbe.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. decembra 2007

Labels: 7
11
15
8